dalše projekty
2023
Wosebita wustajeńca „Čej* da sy? – Sorbisch? Katholisch? UND?
15.04.2023 – 22.10.2023
„Čej* da sy?“ – prašenje kóždy Serb znaje, hač katolski, ewangelski abo „njewěriwy“. Serbski swět je mały a tola jara pisany, druhdy tež komplikowany. Smy tajcy, kaž so přeco w zjawnosći předstajimy? Su žiwjenske plany młodostnych samsne kaž te jich staršich? Što je so w poslednich lětdźesatkach změniło? Mamy šansu, naš „serbski idyl” zdźeržeć? Wjele wužadanjam smy wustajeni: asimilacija, kriza cyrkwje, přestarjenje towarstwow, korona. Ale mamy tež překwapjacu młodźinu, kiž namaka w modernym swěće swoje načasne serbske niše a kiž wotkrywa sej swět, zo by so skrućena domoj nawróćiła a sej „swój statok” stajiła. Hdźe čujemy so doma? Zastupće přez sydom wrotow do serbskeje prismy.
Wustajeńca nastanje z podpěru Serbskeho instituta, Regionalenho managmenta Leaderoweho regiona Hornjołužiska hola a haty a Křesćansko-socialneho kubłanskeho skutka Sakska.
ces_Latn unk lim_Latn unk szl_Latn slk_Latn